New York Mets Kids Pajamas - Mets Youth Sleepwear, Mets Boxers For Kids, Nightgowns
> New York Mets Kids Sleepwear Die Bybel en Wetenskap in Harmonie - BooksMusicArt
Die Bybel en Wetenskap in Harmonie
Skrywer: Andries Liebenberg
Veral jong mense kan nie meer glo in dinge wat vir hulle nie sin maak nie. Dinge word in die Bybel ingelees en vertolk in ‘n tyd of tydperk waar dit nie van toepassing is nie, want daar is groot verskille. Wat is die Bybel en wat is dit nie? Hoekom is die Bybel nie simbolies nie?
Daar was ‘n tydperk, wat Bybelboeke en die aarde bevestig, voor Adam met Lucifer as regeerder oor fisiese wesens en engele op aarde vir miljoene jare met stede en geen woestyne. Ander aartsengele in die hemelruimte het hul plekke of koninkryke waar hulle tot vandag regeer. By die herstel van die aarde was dit die maan wat die donkerte en water oor die droë grond veroorsaak het en was baie nader aan die aarde. Dit was finaal herstel op die vierde dag toe dit en die aarde weer dae, jare en seisoene moes veroorsaak. Was Adam werklik die eerste mens? Hy het ‘n verbod gekry wat die eerste mense nie gehad het nie. Byna elke gelowige vra waar het Kain sy vrou gekry en oor die land Nod.
Die geestelike wêreld van satan, sy engele, sy demone. Waar kom demone vandaan? Hoekom moet gelowiges weet van hulle? God het nie robotte gemaak nie maar mense met ‘n wil en keuses. Wie was die seuns van God en die reuse en waar is hulle geeste nou? Hoekom moes Israel so baie oorloë gemaak en mense gedood het deur ‘n liefdevolle God?
Dat daar ‘n wegraping of opneem in die hemel is is baie waar en is iets mooi. Die mense wat agterbly. Wat is geloof en ‘n gebed werklik? Soorte Christelike gelowe. Verskonings vir ongeloof. Vrae oor sonde. Die mens se siel en gees is nie dieselfde nie. Uitverkiesing word baie verkeerd verstaan. Is die Heilige Gees werklik net ‘n Hy of ook ‘n Sy?
Satan as aanklaer en die mens se skuld en verdediging. Waarom laat God satan toe? Oorsprong van erfsondes, daadsondes en siektes. Die doderyk en die vyf afdelings van die hel. Wat Nimrod en sy vrou gedoen het deur satan met die Babiloniese kultus en die samesmelting met die Christelike Kerk. Darwin se evolusieteorie sedert Adam met die huidige mensdom bestaan nie maar wel voor Adam.
Huidige mense verskil van die mens of wese voor die sesdaagse herskepping. Die herskepping is nie die begin van die skepping nie maar ‘n herstel van wat was.
SKU: 9781928350101 Categories: Educational, History, Non-fiction, Religion, South African Books Tags: 9781928350101, Andries Liebenberg, Die Bybel en Wetenskap in Harmonie
Kruise langs die pad
Skrywer: Johan van der Merwe
Elke huis het sy kruis. Elke mens het sy kruis.
Almal van ons beland een of ander tyd voor ‘n kruispad. ‘n Kruispad waar ons met belangrike besluite gekonfronteer kan word. Hierdie kruispad dien ook as die simboliese kruise wat ons dikwels langs die pad sien. ‘n Kruispad waar iemand ‘n geliefde verloor het. ‘n Ma, ‘n Pa, ‘n broer, ‘n suster, ‘n eggenoot.
Ons vind dat kruise so dikwels as verteenwoordigers van lewe en dood kan dien. Van redding of verlorenheid. Ons word so dikwels deur liefde, haat, trots, hoogmoed gekonfronteer.
Laat ons in ag neem dat so baie mense daagliks deur hul eie kruis belas word. Laat ons leer om nie daardie kruise ‘n swaarder las op hul skouers te maak nie. Laat ons leer om die kruise langs mense se pad ligter te maak.
Dus… Elke huis het sy kruis. Elke mens het sy kruis.
Skrywer: Hannes Deetlefs
[kad_youtube url="https://www.youtube.com/watch?v=_hMvQ45n148&list=PLA7U--bKBxQe5Jsd9ZY0q3iSHCQ4koNOL" ]
Geagte leser, dit is nou ŉ boek om te geniet, om te herinner, om tot nadenke te beweeg. Die verhaal van die mense van Suidwes en deels van Suid-Afrika van “daardie tye” is hier so noukeurig as moontlik aangeteken. Die feite en daarmee ook die seleksie van temas en gebeure baseer besonders op die baie noukeurige dagboeke, die talle briewe en foto’s van Hermann Deetlefs en Elisabeth Deetlefs-Reimer. Groot moeite is gedoen om so korrek asmoontlik die gebeurtenisse, die emosies, die vrees en verwardheid van daardie moeilike tye weer te gee. Vandag is dit maklik om die genoemde feite per Internet te ondersoek. Natuurlik is daar altyd twee of selfs meer weergawes van hierdie historiese werklikheide: Die wetenskaplik neutrale en die polities gekleurde. Daar is altyd daarna gepoog om die neutrale feite te gebruik, ook dan, wanneer die neutrale feite die een of ander party nie gepas het nie. Baie dinge stem nie meer met die moderne sieninge van vandag ooreen nie, maar, dit is juis waaroor dit gaan: Die minirokkie en nog meer die “skandalige” Bikini was destyds groot nuus, vandag nie. Dit as voorbeeld. Ook is dit ŉ feit dat nie alle bewerings geboekstaaf kan word nie. Baie berus maar op gerugte en bespiegelinge van daardie dae. Dikwels was dit ook maar net gesprekke in die teenwoordigheid van die seun en eie dagboek-aantekeninge wat vir inligting gesorg het.
Persone wat op hul voornaam en van genoem of waar die van met ŉ hoofletter aangedui word, is histories en so ver moontlik korrek weergegee. Persone wat net met voorname genoem word, is histories korrekte karakters en het wel bestaan of is die samevoeging van twee of meer “egte” persone van daardie tyd. Dit geld ook veral vir die lewensverhale van Hermann en Elisabeth Deetlefs self: Daar is net onbelangrikhede weggelaat. Hul goed gedokumenteerde lewensgeskiedenisse is al “storie genoeg” maar tog waar van die begin tot die einde.
Nog ŉ laaste woord oor die gebruik van die Afrikaanse taal: Daar is gepoog om elke individu “sy” of “haar” Afrikaans te laat praat, al was dit nog so plat of foutief. Net by die gebruik van vloekwoorde is daar gepoog om ŉ gangbare middelweg te vind. “Gekruide taal” en woorde wat vandag as polities nie aanvaarbaar geld nie, is so ver as moontlik vermy. Die geneigde leser sal self weet hoe daardie tipe persone, waarop hierdie van toepassing was, gepraat het. In elk geval was dit vir die skrywer, wat self nie vloek nie, ja, nooit gevloek het nie, ŉ ietwat moeilike taak om hierdie middelweg te vind. Dan nog die woordjies soos “sobyso” en “Usikus” wat tog so eie aan die Afrikaans van daardie dae in “Suidwes” was. “Sobyso” kom van die Duitse “sowieso” en beteken “in elk geval”. ’n Afrikaans-sprekende wat in die Republiek die woord gebruik het, het met die woord onmiddellik duidelik gestel dat hy ŉ “Suidwester” is. En “Usakos” het net oningewydes gesê. Dit is uitgespreek soos “you-see” in Engels en “kis” in Afrikaans.
[btn text="BOERTJIE WEBTUISTE" tcolor=#FFF thovercolor=#FFF link="http://www.checkmyspeech.ch/" target="_blank"]
Naby aan God
Skrywer: Hennie Viljoen
“…Ek het jou lief gehad met ‘n ewige liefde…” (Jeremia 31:3)
Wat maak dat Paulus skryf dat al wat hy begeer is om Jesus te ken? Kan dit wees dat hy iets in Jesus ontdek het wat “godsdiens” vir hom in “verhouding” verander het? Kan dit wees dat hy intimiteit ontdek het met Jesus wat sy lewe so vervul het, dat hy ook skryf dat hy alles as waardeloos beskou in vergelyking met die kosbaarheid van sy verhouding met Jesus?
Kan dit ook wees dat Jesus iets in ons sien wat Sy hart so roer met passie dat Hy voel soos Salomo in Hooglied voel oor sy bruid? Is dit moontlik dat God ‘n diep begeerte het om intieme verhouding met mense te deel, maar dat Hy ook ‘n kwesbaarheid het wat Sy hart diep kan verwond wanneer mense Hom minag?
Toe Jesus gesterf het, het die voorhangsel in die tempel geskeur om verhouding moontlik te maak. Volle toegang tot die Vader se goedkeuring en liefde is nou moontlik vir elke mens, deur wat Jesus gedoen het.
Naby aan God breek waarhede oop vir die leser om te ontdek dat ons verhouding met God ‘n opwindende en diep vervulde avontuur kan wees, in plaas van dooie Godsdiens wat uit rituele en verpligtinge bestaan.